Machnaté (sedlo)

Machnaté alebo tiež Machnatô () je horské sedlo v Nízkych Tatrách. Nachádza sa v strednej časti pohoria, nad Demänovskou dolinou, južne od Liptovského Mikuláša.

 Polohopis 
Leží v centre západnej polovice pohoria, v geomorfologickom podcelku Ďumbierske Tatry a v ich časti Demänovské vrchy. Nachádza sa v západnom ramene mohutnej rázsochy, ktorá vybieha severným smerom z Krúpovej hole () v hlavnom nízkotatranskom hrebeni a v oblasti Krakovej hole () vybieha severozápadne na Demänovskú horu (). Leží na východnom úpätí vrchu Pusté () a prepája južne situovanú dolinku Machnaté, čoby vetvu Demänovskej doliny a severne ležiacu Iľanovskú dolinu. Oblasť patrí do povodia Váhu, kde vodu odvádzajú prítoky Demänovky a Iľanovky.Nízke Tatry – Chopok, Turistická mapa 1:50 000, Vojenský kartografický ústav, š.p., Harmanec, 2000 Lokalita je súčasťou Národného parku Nízke Tatry a sedlom vedie hranica národnej prírodnej rezervácie Demänovská dolina. V sedle sa križujú značené turistické chodníky.

Sedlo zasahuje na katastrálne územie obce Demänovská Dolina a Iľanovo, ktoré je mestskou časťou Liptovského Mikuláša. Patria do okresu Liptovský Mikuláš v Žilinskom kraji.In: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve.

 Prístup 
 po  modro značenej trase:
 od západu z rázc. pri Demänovskej jaskyne slobody v Demänovskej doline cez Pusté () 
 od juhovýchodu z rázc. pod Krakovou hoľou
 po  žltej turistickej značke od severozápadu z ATC Bystrina cez Demänovskú horu () a Iľanovské sedlo

 Referencie 

 Pozri aj 
 Ďumbierske Tatry
 Demänovské vrchy
 Zoznam sediel v Nízkych Tatrách

 Externé odkazy 
 Poloha na turistickej mape

Kategória:Sedlá Nízkych Tatier